CELEX: 62015CN0154
Language: el
Date: 2015-04-01 00:00:00
Title: Υπόθεση C-154/15: Αίτηση προδικαστικής αποφάσεως την οποία υπέβαλε το Juzgado de lo Mercantil no 1 de Granada (Ισπανία) την 1η Απριλίου 2015 — Francisco Gutiérrez Naranjo κατά BBK Bank Cajasur, S.A.U.

13.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/3
            
         Αίτηση προδικαστικής αποφάσεως την οποία υπέβαλε το Juzgado de lo Mercantil no 1 de Granada (Ισπανία) την 1η Απριλίου 2015 — Francisco Gutiérrez Naranjo κατά BBK Bank Cajasur, S.A.U.
   (Υπόθεση C-154/15)
   (2015/C 228/03)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Mercantil de Granada
   
      Διάδικοι στην υπόθεση της κύριας δίκης
   
   
      Ενάγων: Francisco Gutiérrez Naranjo
   
      Εναγομένη: BBK Bank Cajasur, S.A.U.
   
      Προδικαστικά ερωτήματα
   
   
               1)
            
            
               Συνάδει στην υπό κρίση περίπτωση η περιλαμβανόμενη στο άρθρο 6, παράγραφος 1, της οδηγίας 93/13/ΕΟΚ (1) ερμηνεία περί μη δεσμευτικού χαρακτήρα των καταχρηστικών ρητρών, με ερμηνεία σύμφωνα με την οποία η προπαρατεθείσα ρήτρα παρά την κήρυξή της ως άκυρης διατηρεί τα αποτελέσματά της έως την εν λόγω κήρυξη ακυρότητας; Και ως εκ τούτου μολονότι κηρύσσεται άκυρη, είναι τα αποτελέσματα που παρήγε κατά τη διάρκεια ισχύος της έγκυρα και ισχυρά;
            
         
               2)
            
            
               Συνάδει η παύση, με δικαστική απόφαση, της χρήσεως συγκεκριμένης ρήτρας (σύμφωνα με τα άρθρα 6, παράγραφος 1, και 7, παράγραφος 1) κατόπιν ασκήσεως ατομικής αγωγής από καταναλωτή οσάκις κηρύσσεται η ακυρότητά της, με ενδεχόμενο περιορισμό των αποτελεσμάτων της ακυρότητας αυτής; Δύνανται τα δικαστήρια να περιορίσουν την επιστροφή των ποσών τα οποία έχει καταβάλει ο καταναλωτής –επιστροφή στην οποία υποχρεούται να προβεί ο επαγγελματίας– κατ’ εφαρμογήν της ρήτρας, η οποία κηρύσσεται αργότερα άκυρη εξαρχής, λόγω ελλιπούς πληροφορήσεως και/ή αδιαφάνειας;
            
         
      (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29).